ORDE do 5 de outubro de 1999 pola que se abre unha nova convocatoria para solicitar estadías formativas en empresas ou institucións para o curso 1999-2000 destinadas a funcionarios docentes non universitarios e se aproban as súas bases de concesión.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/10/1999

O artigo 56 da Lei orgánica 1/1990, do 3 de outubro, de ordenación xeral do sistema educativo determina que a formación permanente constitúe un dereito e unha obriga de todo o profesorado e unha responsabilidade das administracións educativas e dos propios centros e, na súa disposición adicional terceira, sinala que as administracións educativas proverán os recursos necesarios para garantir, no proceso de aplicación da lei, a inclusión de actividades, como poden se-las estadías en empresas, para asegurarlles a tódolos profesores ó longo da súa vida profesional a posibilidade de acceder a períodos formativos fóra do centro escolar.
Así mesmo, o actual proceso de implantación da nova formación profesional, estructurada en ciclos formativos, nos que se establece con carácter obrigatorio e avaliable un período de formación en centros de traballo, fai necesario que os profesores teñan previamente un coñecemento directo dos procesos productivos que se desenvolven nas empresas, as novas tecnoloxías que incorporan e as realizacións profesionais dos traballadores nos diferentes postos de traballo para, deste xeito, perfila-lo programa formativo que os alumnos deberán realizar no módulo de formación en centro de traballo. Neste sentido, a Consellería de Educación e Ordenación Universitaria proponse satisface-las devanditas necesidades formativas, co obxectivo, en todo caso, de consegui-la mellora do sistema educativo a través da formación dos seus profesionais.
Pola Orde do 21 de xuño de 1999 convócanse estadías formativas en empresas ou institucións para o curso 1999-2000 destinadas a funcionarios docentes non universitarios, e apróbanse as súas bases de concesión (DOG do14 de xullo de 1999), e tendo en conta que aínda existen prazas vacantes que non foron cubertas, considérase oportuno abrir unha nova convocatoria co fin de poder atende-las citadas prazas vacantes.
Na súa virtude, a Consellería de Educación e Ordenación Universitaria
DISPÓN:
Convocatoria.
Primeiro.-Convócanse estadías formativas en empresas ou institucións para o curso 1999-2000, dirixidas a funcionarios docentes de formación profesional específica destinados en centros dependentes da Comunidade Autónoma de Galicia, segundo
as condicións e a distribución que se establecen e relacionan nesta orde.
Segundo se trate de empresas ofertadas pola Consellería de Educación e Ordenación Universitaria ou empresas e prazas distintas das anteriores e propostas polo interesado, establécense dúas modalidades:
Tipo A: estadías formativas nas empresas acollidas a este programa, que se relacionan no anexo I.
Tipo B: estadías formativas noutras empresas ou institucións cun mínimo de 10 traballadores. Neste caso, o profesorado deberá concertar coa empresa o contido e duración da estadía e presentará un proxecto segundo o esquema recollido no anexo III.
Candidatos.
Segundo.-Os funcionarios deberán pertencer a algunha das especialidades do profesorado para impartir módulos de formación profesional específica, segundo o R.D. 1635/1995, do 6 de outubro, e o R.D. 777/1998, do 30 de abril, ou estar adscritos a prazas dalgunha das especialidades indicadas, así como aqueles que estean impartindo clases en formación profesional específica.
En todo caso, a estadía solicitada estará relacionada coa súa actividade docente.
Condicións.
Terceiro.-Os candidatos deberán reuni-los seguintes requisitos:
1. Estar en situación de servicio activo e prestar servicios durante o curso 1997-98 e 1998-99 en centros dependentes da Consellería de Educación e Ordenación Universitaria.
2. Ser funcionario de carreira ou funcionario en prácticas nalgún dos corpos e escalas ós que se alude no punto segundo desta orde.
3. Non ter que realiza-lo servicio militar ou servicio social substitutorio no período de realización da estadía en empresas.
4. Non ter realizado estadías formativas en empresas durante os 2 últimos cursos académicos, outorgadas pola Consellería de Educación e Ordenación Universitaria.
5. Non estar a desfrutar ou ter concedida no curso 1999/2000 licencia por estudios, xa que se consideran incompatibles para realizar no mesmo período de vixencia das estadías formativas en empresas ámbalas dúas modalidades de formación.
Solicitudes e documentación.
Cuarto.-Os candidatos para realiza-las estadías formativas en empresas que se convocan deberán presenta-la súa solicitude segundo o modelo do
anexo II, xunto coa documentación que se indica a continuación:
1. Folla de servicios, segundo o modelo do anexo VI, certificada pola delegación provincial correspondente e pechada o 30 de setembro de 1999, e que será solicitada e tramitada polo interesado.
2. Acreditación dos méritos académicos, profesionais ou de calquera índole que se considere conveniente alegar. Estes serán xustificados mediante os documentos que se especifican no anexo IV desta orde.
3. Relación numerada e asinada da documentación presentada, seguindo a orde que aparece no indicado anexo IV.
4. Non serán tidos en conta nin valorados os méritos alegados e non xustificados debidamente nin os que se aleguen fóra do prazo ó que se refire o punto quinto desta convocatoria.
Prazo de presentación.
Quinto.-O prazo de presentación rematará o día 30 de novembro de 1999, tanto para a modalidade A como para a B, agás as solicitudes para estadías que deberán desenvolverse durante os meses de novembro e decembro, que deberán presentarse antes do día 28 de outubro de 1999. As solicitudes, xunto coa documentación, deberán presentarse a través do rexistro xeral da Consellería de Educación e Ordenación Universitaria, das súas delegacións provinciais ou mediante calquera dos procedementos establecidos no artigo 38.4º da Lei 4/1999, de modificación da Lei 30/1992, de réxime xurídico das administracións públicas e de procedemento administrativo común, sendo imprescindible que na instancia apareza a data de recepción no organismo público correspondente. Se, en uso deste dereito, o expediente é remitido por correo, é necesario que se presente en sobre aberto para que sexa datado e selado polo funcionario de correos antes de que se proceda á súa certificación.
As oficinas receptoras remitiranlle os expedientes á Consellería de Educación e Ordenación Universitaria, San Caetano, s/n, 15771, Santiago de Compostela, dentro das corenta e oito horas seguintes á súa recepción.
Informe da Inspección.
Sexto.-Cerrado o prazo de presentación de solicitudes, o Servicio Provincial de Inspección Educativa emitirá o correspondente informe por instancia da Dirección Xeral de Ordenación Educativa e Formación Profesional, segundo o modelo que aparece como anexo V a esta orde. Este informe deberá ser remitido á Dirección Xeral de Ordenación Educativa e Formación Profesional, no prazo de 5 días naturais e será preceptivo á hora de valora-la autorización da solicitude.
Sétimo.
1. O mencionado informe do servicio de inspección referirase ós seguintes aspectos:
a) Organización da súa actividade docente (programación, metodoloxía, utilización de recursos, criterios de avaliación, actividades extraescolares, etc.).
b) Participación no funcionamento dos centros (traballo cos equipos docentes, departamentos, seminarios, colaboración cos órganos de goberno, titorías, etc.).
c) Participación en programas educativos de innovación e reforma.
2. O resultado deste informe traducirase nunha valoración global de cero a tres puntos.
Comisión de selección.
Oitavo
1. A selección dos candidatos realizaraa unha comisión integrada polos seguintes membros:
-O subdirector xeral de Formación Profesional e de Educación de Adultos, que será o presidente.
-O subdirector xeral de Ordenación Educativa, ou persoa en quen delegue.
-O xefe do Servicio de Formación do Profesorado.
-A xefa de Servicio de Formación en Empresas e Orientación Laboral.
-Un inspector de Educación.
-Un funcionario da Consellería de Educación e Ordenación Universitaria que actuará como secretario, con voz e sen voto.
2. Cada un dos sindicatos da Mesa Sectorial Docente nomeará un representante que poderá asistir ás sesións da comisión con voz e sen voto.
3. A comisión poderá dispo-la constitución de subcomisións técnicas especializadas só para os efectos de colaborar na valoración dos méritos relacionados nos puntos 1 e 4 do anexo IV.
Para os efectos previstos no artigo 26.2º do Decreto 299/1990, do 24 de maio, esta comisión considérase incluída na categoría primeira.
Resolución da convocatoria.
Noveno.-A comisión seleccionadora realizará unha selección segundo a puntuación obtida conforme o baremo que figura como anexo IV desta convocatoria. No caso de solicitudes para estadías que se desenvolverán nos meses de novembro e decembro deste ano 1999 serán resoltas o día 2 de novembro, para os efectos de poder ocupa-las prazas vacantes para este período.
1. En caso de empate entre os funcionarios, este dirimirase atendendo sucesivamente ós seguintes criterios:
a) Maior puntuación no punto 2 do baremo.
b) Maior puntuación no punto 3 do baremo.
2. A lista dos seleccionados farase pública nos taboleiros de anuncios da Consellería de Educación e Ordenación Universitaria nos edificios administrativos de San Caetano e San Lázaro e nos das delegacións provinciais, abríndose un prazo de sete días naturais para efectuar reclamacións. Transcorrido este prazo, unha vez estudiadas e, se é o caso, atendidas as ditas reclamacións, a comisión seleccionadora elevará ó director xeral de Ordenación Educativa e Formación Profesional a proposta de resolución desta convocatoria, xunto coa acta ou actas definitivas con expresión das valoracións outorgadas a cada un dos candidatos, así como a relación final dos seleccionados. A resolución definitiva publicarase no Diario Oficial de Galicia.
No mesmo prazo establecido no parágrafo anterior poderán presentarse renuncias á concesión das estadías en empresas perante a mencionada comisión seleccionadora.
Décimo.-Unha vez resolta esta convocatoria, soamente se admitirán renuncias ás actividades concedidas en casos de excepcional gravidade e libremente apreciados pola Consellería de Educación e Ordenación Universitara. O profesorado que non participe na actividade para a que foi seleccionado perderá a súa preferencia para participar nas vindeiras tres convocatorias da actividade, agás nos casos excepcionais autorizados.
As solicitudes consideraranse desestimadas de non quedar resolta a convocatoria no prazo de tres meses, desde a data do remate da súa presentación.
Contra esta resolución os interesados poderán interpoñer recurso de alzada perante o conselleiro de Educación e Ordenación Universitaria no prazo dun mes contado a partir do día seguinte ó da súa publicación no Diario Oficial de Galicia, segundo o disposto nos artigos 114 e 115 da Lei 4/1999 (BOE do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común.
Períodos de duración das estadías formativas en empresas.
Décimo primeiro.-O período de duración das estadías para a modalidade A será o indicado no anexo I para cada empresa.
Para as estadías que se concedan pola modalidade B, a duración estará comprendida entre 15 días e 2 meses.
Décimo segundo.-Ó finaliza-lo período da estadía, os profesores beneficiarios presentarán ante a Dirección Xeral de Ordenación Educativa e Formación Profesional da Consellería de Educación e Ordenación Universitaria, no prazo de 15 días contados desde a finalización da estadía realizada, unha memoria do traballo individual desenvolvido, no que se farán constar, entre outros, e como mínimo, os seguintes aspectos:
a) Descrición do proceso productivo. Perfís profesionais que participan diferenciados segundo os niveis de cualificación.
b) Realizacións máis significativas de cada perfil profesional.
c) Tecnoloxías utilizadas e a súa presencia no equipamento de cada ciclo formativo (valoración da súa necesidade ou conveniencia de incorporalo).
d) Cambios que se prevén no sistema productivo (evolución da competencia profesional).
e) Programa de formación en centros de traballo que se podería realizar nesa empresa e nos diferentes ciclos formativos da súa familia profesional.
f) Posible formación do profesorado que podería desenvolve-la empresa ou traballadores da mesma na oferta de formación específica dirixida ó profesorado e que se considera interesante dada a profesionalidade detectada no ámbito de cada empresa.
g) Valoración da estadía de formación: aspectos positivos e aspectos que se deben mellorar.
Décimo terceiro.-A Consellería de Educación e Ordenación Universitaria disporá das memorias dos traballos realizados de acordo coa lexislación vixente sobre propiedade intelectual.
Unha copia da memoria será enviada pola Dirección Xeral de Ordenación Educativa e Formación Profesional á empresa na que cada profesor realizou a estadía.
Situación administrativa e compromisos dos seleccionados.
Décimo cuarto.-Durante a estadía na empresa os profesores seleccionados recibirán os emolumentos correspondentes ás súas retribucións básicas e complementarias. O profesorado seleccionado terá dereito, de acordo co establecido na Orde do 18 de xuño de 1990 (DOG do 4 de xullo), a unha bolsa de asistencia por día sempre e cando a actividade se desenvolva fóra do concello onde está situado o centro educativo de destino ou do concello onde teña o seu domicilio habitual.
A contía da bolsa que percibirá por día de asistencia á empresa será a que se indica a continuación tendo en conta a distancia en quilómetros de ida e volta entre o seu domicilio habitual e a empresa:
a) Menos de 30 quilómetros: 1.750 ptas./día.
b) Entre 31 e 50 quilómetros: 2.250 ptas./día.
c) Entre 51 e 75 quilómetros: 3.000 ptas./día.
d) Entre 76 e 100 quilómetros: 3.650 ptas./día.
e) Máis de 101 quilómetros: 4.500 ptas./día.
En todo caso, a contía máxima que poderá percibir en concepto de bolsa de asistencia non poderá excede-la cantidade de 150.000 ptas.
Décimo quinto.-As bolsas de asistencia aboaranse con cargo á aplicación orzamentaria 07.04.322S.640.1 e por un importe máximo de 17.400.000 ptas.
Décimo sexto.-Os profesores realizarán durante a súa estadía na empresa o horario productivo que esta teña establecido.
Décimo sétimo.-Durante o período de estadía na empresa ou en institucións os profesores estarán acollidos á Mutualidade de Funcionarios do Estado e ás pólizas de seguro de accidentes e responsabilidade civil subscritas pola Xunta de Galicia.
Décimo oitavo.-Durante o período de estadía formativa en empresas os profesores non terán vínculo ou relación laboral coa empresa ou institución de acollida, nin poderán ocupar un posto de traballo dentro do seu cadro de persoal, polo que quedarán excluídos da lexislación laboral.
Décimo noveno.-A Dirección Xeral de Ordenación Educativa e Formación Profesional remitiralles ás delegacións provinciais da Consellería de Educación e Ordenación Universitaria unha relación dos profesores e do período de tempo que estean realizando as estadías formativas nas empresas, para o seu envío á Inspección de Traballo.
Vixésimo.-A concesión de autorización para estadías en empresas implicará a incompatibilidade con calquera outra actividade pública ou privada.
Vixésimo primeiro.-O incumprimento do disposto nesta convocatoria poderá dar lugar á revogación da correspondente estadía formativa, sen prexuízo da posible incursión en responsabilidades disciplinarias de acordo co vixente Regulamento do réxime disciplinario dos funcionarios da Administración da Comunidade Autónoma de Galicia.
Seguimento.
Vixésimo segundo.-A Dirección Xeral de Ordenación Educativa e de Formación Profesional, a través dos servicios de inspección de educación, efectuará o adecuado seguimento e control das estadías formativas.
Certificación.
Vixésimo terceiro.-Segundo o disposto no punto 14.2º da Orde do 13 de decembro de 1994 (DOG do 13 de xaneiro de 1995), pola que se regula a convocatoria, recoñecemento, certificación e rexistro de actividades de formación permanente do profe
sorado e se establecen as equivalencias das actividades de investigación e das titulacións, os profesores que realicen unha estadía formativa en empresas ó abeiro desta orde, con avaliación positiva, obterán a seguinte certificación:
1. Estadías formativas de ata 29 días de duración: certificación de 20 horas de formación.
2. Estadías formativas de 30 a 44 días de duración: certificación de 40 horas de formación.
3. Estadías formativas de 45 a 59 días de duración: certificación de 60 horas de formación.
4. Estadías formativas de máis de 59 días de duración: certificación de 80 horas de formación.
Retirada da documentación.
Vixésimo cuarto.-Durante o mes de decembro de 1999 os concursantes poderán retira-la súa documentación da Consellería de Educación e Ordena
ción Universitaria (rúa San Lázaro, 107-Santiago de Compostela), directamente ou a través de persoa autorizada. Transcorrido o prazo entenderase que renuncian á súa recuperación, perdendo todo dereito sobre ela.
Vixésimo quinto.-Autorízase a Dirección Xeral de Ordenación Educativa e de Formación Profesional para dicta-las instruccións necesarias para a aplicación e desenvolvemento desta orde e, así mesmo, para prorrogar automaticamente o período de presentación de solicitudes de non cubrirse totalmente nesta convocatoria, dentro do curso 1999-2000.
Vixésimo sexto.-Esta orde entrará en vigor o día seguinte ó da súa publicación no DOG.
Santiago de Compostela, 5 de outubro de 1999.
Celso Currás Fernández
Conselleiro de Educación e Ordenación
Universitaria
ANEXO I
Distribución das prazas para estadías en empresas que se convocan para o curso 1999-2000
Cod.
estadía
Empresa
Localidade
Especialidade da estadía
Ano
Período
Duración
Prazas
01002
Asociación de Industrias de Punto e Confección (Lugo, Ourense e Pontevedra)
A Coruña ou Lugo ou Vigo
Confección en punto
1999
Novembro
1 mes
2
03011
Astano
Ferrol
Mantemento e servicios á producción
2000
Febreiro
1 mes
1
03012
Astano
Ferrol
Proceso de xestión administrativa
2000
Maio
1 mes
1
03014
Astano
Ferrol
Soldadura
2000
Marzo
1 mes
1
04016
Banco Pastor
Oficina por determinar
Procesos comerciais, productos e servicios bancarios
1999
Novembro
1 mes
1
05019
Bazán
Ferrol
Control numérico. Fabric. Turb.
2000
Febreiro
1 mes
1
05021
Bazán
Ferrol
Mecanizado Fabric. Turb.
2000
Marzo
1 mes
1
06024
Centro de Innovación e Servicios Tecnolóxicos da Madeira (Cis madeira)
Ribadavia
Fabricación de ataúdes (Hijos de Luis Chao Sobrino, S.A.) Rivadavia
1999
Novembro
1 mes
1
06025
Centro de Innovación e Servicios Tecnolóxicos da Madeira (Cis madeira)
A Estrada
Fabricación de madeira para fogar (A Estrada Industria del Mueble, S.L. A Estrada.
2000
Febreiro
1 mes
1
06026
Centro de Innovación e Servicios Tecnolóxicos da Madeira (CIS madeira)
A Estrada
Fabricación de madeira para fogar (Herfica, S.L.) A Estrada.
2000
Marzo
1 mes
1
06027
Centro de Innovación e Servicios Tecnolóxicos da Madeira (CIS madeira)
Caldas de Reis
Fabricación de madeira para fogar (Lougar, S.L.) Caldas de Reis
2000
Abril
1 mes
1
06028
Centro de Innovación e Servicios Tecnolóxicos da Madeira (CIS madeira)
Cee
Fabricación de madeira para fogar (Muebles Castiñeira, S.L.) Cee.
2000
Maio
1 mes
1
06029
Centro de Innovación e Servicios Tecnolóxicos da Madeira (CIS madeira)
Sada
Fabricación de madeira para fogar (Rey Barral, S.A.) Sada
2000
Febreiro
1 mes
1
06030
Centro de Innovación e Servicios Tecnolóxicos da Madeira (CIS madeira)
Cambre
Fabricación de mobiliario de madeira escolar e oficina Deinter, S.L. Cambre.
1999
Novembro
1 mes
1
07031
Compañía de Radio e Televisión de Galicia (CRTVG)
Santiago de Compostela
Comunicación, imaxe e son
2000
Abril
1 mes
1
Cod.
estadía
Empresa
Localidade
Especialidade da estadía
Ano
Período
Duración
Prazas
07032
Compañía de Radio e Televisión de Galicia (CRTVG)
Santiago de Compostela
Comunicación, imaxe e son
2000
Marzo
1 mes
1
07033
Compañía de Radio e Televisión de Galicia (CRTVG)
Santiago de Compostela
Electrónica
2000
Febreiro
1 mes
1
07034
Compañía de Radio e Televisión de Galicia (CRTVG)
Santiago de Compostela
Estética maquillaxe
1999
Novembro
1 mes
1
07036
Compañía de Radio e Televisión de Galicia (CRTVG)
Santiago de Compostela
Informática (sistemas informáticos)
2000
Febreiro
1 mes
1
07037
Compañía de Radio e Televisión de Galicia (CRTVG)
Santiago de Compostela
Informática (sistemas informáticos)
2000
Marzo
1 mes
1
08038
Delegación Provincial de Sanidade e Servicios Sociais de Ourense
Ourense
Atención sociosanitaria
2000
Febreiro
1 mes
1
08039
Delegación Provincial de Sanidade e Servicios Sociais de Ourense
Ourense
Prevención sanitaria e saúde pública
1999
Novembro
1 mes
1
09040
Ediciones Informatizadas, S.A.
Pontedeume ou As Pontes
Preimpresión
2000
Febreiro
1 mes
1
10041
Endesa
Pontes, As
Instrumentación (central térmica)
2000
Xaneiro e febreiro
2 meses
1
10042
Endesa
Pontes, As
Laboratorio (central térmica)
1999
Novembro
1 mes
1
10043
Endesa
Pontes, As
Mantemento eléctrico (central térmica)
2000
Febreiro e marzo
2 meses
1
10044
Endesa
Pontes, As
Mantemento mecánico (central térmica)
2000
Febreiro e marzo
2 meses
1
10045
Endesa
Pontes, As
Medio ambiente (central térmica)
1999
Novembro
1 mes
1
10046
Endesa
Pontes, As
Telecomunicacións (mina)
1999
Novembro
1 mes e medio
1
10047
Endesa
Pontes, As
Telecomunicacións (mina)
2000
Xaneiro e febreiro
1 mes e medio
1
11048
Escola Infantil Andaina
Coruña, A
Educación infantil
1999
Novembro e decembro
2 meses
1
12050
Finsa Foresa (Caldas de Reis)
Caldas de Reis
Química industrial (laboratorio)
2000
Marzo
3 semanas
1
12051
Finsa Padrón
Padrón
Química industrial (laboratorio)
2000
Febreiro
3 semanas
1
14053
Imprenta da Universidade de Santiago de Compostela
Santiago de Compostela
Artes gráficas
1999
Novembro
1 mes
1
15055
Inespal (Alúmina Española-Aluminio Español)
Cervo (San Cibrao)
Análise e química industrial (laboratorio)
1999
Novembro
1 mes
1
15054
Inespal (Alúmina Española-Aluminio Español)
Cervo (San Cibrao)
Análise e química industrial (laboratorio)
2000
Febreiro
1 mes
1
15056
Inespal (Alúmina Española-Aluminio Español)
Cervo (San Cibrao)
Electricidade e electrónica
2000
Abril
1 mes
1
15057
Inespal (Alúmina Española-Aluminio Español)
Cervo (San Cibrao)
Electricidade e electrónica
2000
Marzo
1 mes
1
15058
Inespal (Alúmina Española-Aluminio Español)
Cervo (San Cibrao)
Fabricación mecánica
2000
Abril
1 mes
1
15063
Inespal (Alúmina Española-Aluminio Español)
Cervo (San Cibrao)
Hidráulica e pneumática
1999
Novembro
1 mes
1
15059
Inespal (Alúmina Española-Aluminio Español)
Cervo (San Cibrao)
Hidráulica e pneumática
2000
Abril
1 mes
1
15060
Inespal (Alúmina Española-Aluminio Español)
Cervo (San Cibrao)
Hidráulica e pneumática
2000
Febreiro
1 mes
1
15061
Inespal (Alúmina Española-Aluminio Español)
Cervo (San Cibrao)
Hidráulica e pneumática
2000
Maio
1 mes
1
15062
Inespal (Alúmina Española-Aluminio Español)
Cervo (San Cibrao)
Hidráulica e pneumática
2000
Marzo
1 mes
1
15065
Inespal (Alúmina Española-Aluminio Español)
Cervo (San Cibrao)
Oficina de proxectos de construcción
2000
Febreiro
1 mes
1
16066
Motores y Vehículos Ourense, S.A. Opel Moyvesa
Ourense
Reparación integral de vehículos
1999
Novembro
1 mes
1
Cod.
estadía
Empresa
Localidade
Especialidade da estadía
Ano
Período
Duración
Prazas
17070
Repsol Petróleo
Coruña, A
Electrónica de control
1999
Novembro
1 mes
1
17067
Repsol Petróleo
Coruña, A
Electrónica de control
2000
Febreiro
1 mes
1
17068
Repsol Petróleo
Coruña, A
Electrónica de control
2000
Maio
1 mes
1
17069
Repsol Petróleo
Coruña, A
Electrónica de control
2000
Marzo
1 mes
1
17075
Repsol Petróleo
Coruña, A
Verificación mecánica
1999
Novembro
1 mes
1
17072
Repsol Petróleo
Coruña, A
Verificación mecánica
2000
Febreiro
1 mes
1
17073
Repsol Petróleo
Coruña, A
Verificación mecánica
2000
Maio
1 mes
1
17074
Repsol Petróleo
Coruña, A
Verificación mecánica
2000
Marzo
1 mes
1
19083
Telefónica
Pontevedra
Electrónica
1999
Novembro
1 mes
1
19079
Telefónica
Coruña, A
Electrónica
1999
Novembro
1 mes
1
19080
Telefónica
Lugo
Electrónica
1999
Novembro
1 mes
1
19081
Telefónica
Ourense
Electrónica
1999
Novembro
1 mes
1
19082
Telefónica
Pontevedra
Electrónica
2000
Febreiro
1 mes
1
19078
Telefónica
Coruña, A
Electrónica
2000
Febreiro
1 mes
1
19090
Telefónica
Ourense
Equipos de telefonía
1999
Novembro
1 mes
1
19092
Telefónica
Pontevedra
Equipos de telefonía
1999
Novembro
1 mes
1
19085
Telefónica
Coruña, A
Equipos de telefonía
1999
Novembro
1 mes
1
19088
Telefónica
Lugo
Equipos de telefonía
1999
Novembro
1 mes
1
19087
Telefónica
Lugo
Equipos de telefonía
2000
Febreiro
1 mes
1
19091
Telefónica
Pontevedra
Equipos de telefonía
2000
Febreiro
1 mes
1
19089
Telefónica
Ourense
Equipos de telefonía
2000
Febreiro
1 mes
1
19084
Telefónica
Coruña, A
Equipos de telefonía
2000
Febreiro
1 mes
1
22097
Unión Fenosa
Coruña, A
Administración
2000
Abril
15 días
1
22098
Unión Fenosa
Vigo
Electricidade
1999
Novembro
1 mes
1
22099
Unión Fenosa
Cambre (Meirama)
Mantemento e servicios á producción (Meirama)
2000
Febreiro
1 mes
1